**DOHODA O UTAJENÍ**

uzatvorená v zmysle § 269 ods. 2 s poukazom na § 17 a nasl. Zákona č. 513/1991 Zb. Obchodný zákonník v platnom znení

Na strane jednej:

**Duslo, a.s.**

zapísaná v Obchodnom registri Okresného súdu Tmava, Oddiel Sa, Vložka č.10393/T

štatutárny orgán: Ing. Petr Bláha, podpredseda predstavenstva

 Ing. Roman Protuš, člen predstavenstva

so sídlom: Administratívna budova, ev. č. 1236, 927 03 Šaľa, SR

IČO: 35 826 487

DIČ: 2021607984

IČ DPH: SK2021607984

(ďalej iba ako „Duslo, a.s.“)

a

Na strane druhej:

...................

Zapísaná v Obchodnom registri Okresného súdu ............, Oddiel .............., Vložka č. ......................

štatutárny orgán: ...............................

so sídlom: .....................

IČO: ....................

DIČ: ....................

(ďalej iba ako „.............................“)

**Vzhľadom k tomu, že:**

* spoločnosť Duslo, a.s. v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) bude realizovať prípravné trhové konzultácie na predmet zákazky „IA 1321/R Elektrolytická výroba vodíka z obnoviteľných zdrojov energie“, (ďalej len „PTK“)
* spoločnosť Duslo, a.s. má záujem spolupracovať so spoločnosťou ....................a za týmto účelom bude poskytovať spoločnosti ......................informácie, ktoré spoločnosť Duslo, a.s. má záujem utajiť a označiť ako dôverné (ďalej len „**Spolupráca**“);
* zmluvné strany majú záujem zamedziť vzniku možných ekonomických škôd a nežiadúceho prenosu informácií získaných ............................ v rámci Spolupráce;
* cieľom ochrany sú všetky listiny, údaje a informácie ústnej, písomnej alebo akejkoľvek inej formy a na akomkoľvek nosiči týkajúce sa dokumentácie súčasného stavu k elektro - technologickej a strojno-technologickej časti úzko súvisiacej s predmetom pripravovanej zákazky (PTK) a/alebo Spolupráce, ako aj poznatky z nich vyplývajúce (ďalej spoločne ako **"Informácie")**

**dohodli sa zmluvné strany na nasledovných podmienkach:**

1. ........................bude zaobchádzať s Informáciami získanými od spoločnosti Duslo, a.s. ako s materiálmi a informáciami dôvernými. Informácie budú slúžiť len pre účely vyplývajúce z vyššie uvedeného a nebudú odovzdávané, ani inak poskytované bez predošlého písomného súhlasu spoločnosti Duslo, a.s. tretej osobe.
2. ...........................nemôže použiť Informácie bez predchádzajúceho písomného súhlasu spoločnosti Duslo, a.s. na iné účely, než na ktoré jej boli poskytnuté.
3. Ak vzniknú pri Spolupráci akékoľvek písomné materiály, tieto možno poskytnúť tretej osobe iba na základe predchádzajúceho písomného súhlasu Duslo, a.s a na vopred určený cieľ.
4. Vyhotovenie kópií týchto materiálov je zakázané. V mimoriadnych prípadoch môže ...................... s r.o.povoliť vyhotovenie kópií po písomnom odsúhlasení spoločnosťou Duslo, a.s. s následným zaregistrovaním prírastku v počte kusov predmetnej dokumentácie s uvedením, kto materiál rozmnožil, kto povolil rozmnoženie a dátum. Nové kópie materiálu musia byť označené ako dôverné.
5. .......................súhlasí, že označí všetky písomné chránené Informácie ako „dôverné“ a zabezpečí ich utajenie minimálne v rozsahu v akom zabezpečuje utajenie vlastných informácií, ktoré má záujem utajiť a označiť ako dôverné.
6. ......................obmedzí počet svojich pracovníkov, ktorí budú mať prístup k Informáciám v rámci Spolupráce**.** Zároveň .........................písomne zaviaže týchto pracovníkov (vrátane svojich subdodávateľov) dodržiavať utajenie im zverených Informácií v rámci Spolupráce minimálne v rozsahu utajenia podľa tejto dohody.
7. Do utajených materiálov budú zaradené i zápisy z porád o problematike týkajúce sa Informácií, okrem prípadu, že spoločnosť Duslo, a.s. písomne vyjadrí súhlas s ich zverejnením.
8. Prednášky, referáty, prípadne príspevky do odborných časopisov z tematiky týkajúcej sa Informácií sú možné len po písomnom súhlase spoločnosti Duslo, a.s..
9. Záväzok ochrany Informácií podľa tejto dohody sa dojednáva na dobu 20 rokov; tento záväzok trvá bez ohľadu na trvanie tejto dohody. Ukončenie platnosti tejto dohody možno realizovať len písomnou dohodou podpísanou oprávnenými zástupcami zmluvných strán. Táto dohoda nie je jednostranne vypovedateľná.
10. Utajené (dôverné) materiály a Informácie nesmie .....................využiť bez písomného súhlasu spoločnosti Duslo, a.s. pri riešení inej problematiky, než pre realizáciu Spolupráce, t. j. ..................sa najmä zaväzuje neposkytovať tieto nezainteresovaným pracovníkom, ktorí by ich mohli využiť pri riešení inej problematiky.
11. .....................po realizácii Spolupráce a ukončení tohto zmluvného vzťahu vráti všetky písomné a iné (napr. elektronicky uchovávané) dokumenty, ktoré obsahujú dôverné Informácie spoločnosti Duslo, a.s., najmä všetky doklady a dokumenty, ktoré .....................doteraz obdržal od spoločnosti Duslo, a.s. a nesmie si ponechať žiadne kópie, odpisy, výpisy, zhrnutia, vypracované podklady, ani iné poznámky, ktoré sa týkajú obdržaných Informácií.
12. ......................zaväzuje, že Informácie nevyužije pre svoje iné podnikateľské účely a/alebo v neprospech Duslo, a.s..
13. ..........................sa zaväzuje, že v prípade, že poruší svoju povinnosť zachovávať dôvernosť Informácií poskytnutých spoločnosťou Duslo, a.s., uhradí spoločnosti Duslo, a. s., zmluvnú pokutu vo výške 35.000,-EUR. Tým nie je dotknutý nárok spoločnosti Duslo, a.s., na náhradu škody. Zmluvná pokuta sa nezapočítava na náhradu škody.
14. Horeuvedené záväzky neplatia pre Informácie, o ktorých .......................môže dokázať, že tieto:

• v dobe získania boli už všeobecne známe, alebo

• sa stali všeobecne známymi ich uverejnením vlastníkom informácie, alebo

• po ich získaní sa stali všeobecne známymi bez toho, aby k tomu .................. alebo jej pracovnici alebo subdodávatelia, prispela(i) svojim porušením, alebo

• boli preukázateľne vlastníctvom zverejňujúcej strany pred uzatvorením tejto dohody, alebo

• boli poskytnuté treťou osobou bez obmedzenia oprávnenia na ich zverejnenie a táto tretia osoba nie je voči spoločnosti Duslo, a.s. povinná zachovávať dôvernosť ohľadom v tomto bode uvedených Informácií.

1. V prípade existencie jednej z horeuvedených výnimiek sa môžu zmluvné strany dohodnúť na utajovaní zdroja príslušnej informácie.
2. Ustanovenia tejto dohody o utajení nezaväzujú spoločnosť Duslo, a.s. poskytovať ....................žiadne práva týkajúce sa patentov, patentových prihlášok alebo informácií a nevzniká z toho záväzok na uzatvorenie ďalšej dohody. Uzatvorením tejto dohody o utajení nedochádza k poskytnutiu žiadnych licencií, ani sublicencií.
3. Ak je ...........................povinná podľa platných a účinných zákonov odovzdať hocijakú chránenú Informáciu súdu alebo inému orgánu verejnej moci, vtedy musí túto skutočnosť ihneď a vopred oznámiť spoločnosti Duslo, a.s, aby sa mohli uskutočniť primerané ochranné opatrenia.
4. Táto dohoda je založená na úplnej zhode zmluvných strán s ohľadom na predmet dohody a nesmie byt' zmenená, okrem písomného dodatku podpísaného oprávnenými zástupcami všetkých zmluvných strán.
5. Táto dohoda bola vyhotovená v dvoch rovnocenných vyhotoveniach, z toho každá zmluvná strana obdrží 1 vyhotovenie.
6. Táto dohoda o utajení nadobúda platnosť a účinnosť po jej podpísaní oprávnenými zástupcami všetkých zmluvných strán.

V Šali, dňa ................................................ V ...................., dňa:...............................

Duslo, a.s.: ............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ing. Petr Bláha**

podpredseda predstavenstva

Duslo, a.s.

\_\_\_\_\_\_\_\_\_\_\_\_\_\_\_\_\_\_

**Ing. Roman Protuš**

člen predstavenstva

Duslo, a.s.